Mīlgrāvis (kanāls)
Šis raksts ir par kanālu Rīgā. Par citām jēdziena Mīlgrāvis nozīmēm skatīt nozīmju atdalīšanas lapu. Mīlgrāvis ir Ķīšezera notece uz Daugavu. Mīlgrāvi (no vācu: Mühlen Graben — ‘dzirnavu grāvis’) 13. gadsimtā izraka Daugavgrīvas klostera mūki. Kopš 19. gadsimta stipri padziļināts un paplašināts kuģniecībai un doku izveidošanai. Kanāla kopējais garums ir 1,6 km, platums — ap 200 m, dziļums — līdz 9 m. Kanāla dienvidu krastā atrodas Jaunmīlgrāvis, ziemeļu — Vecmīlgrāvis. Mīlgrāvi šķērso divi tilti: autotransporta tilts (savieno Mīlgrāvja ielu un Jaunciema gatvi) un dzelzceļa tilts (dzelzceļa līnija Rīga—Skulte). Mīlgrāvja osta ar Mīlgrāvja dzelzceļa atzaru (pirms 1900) Mīlgrāvja dienvidu krasts (ap 1940)